সংশ্লিষ্ট সূত্র মতে, ২০০২-০৩ সালে টেকনাফ উপকূলীয় এলাকার ৪ কিলোমিটার বালুর চরে প্রায় ২ লাখ ঝাউগাছের চারা রোপণ করা হয়। তাছাড়া বন বিভাগ ২০০৬-০৭ সালে বাহারছড়া, শামলাপুর ও শীলখালী সৈকতপাড়েও আরো ৭০ হাজারের মতো ঝাউগাছ রোপণ করেছিল। মূলত ঘূর্ণিঝড়-জলোচ্ছ্বাসে উপকূলীয় এলাকা রক্ষা পেতেই বন বিভাগ এ উদ্যোগ নেয়। কিন্তু সৃজিত ঝাউবাগানের ভেতরেই হাজার হাজার অবৈধ রোহিঙ্গার বসতি গড়ে উঠেছে। যদিও গতবছরের ফেব্রুয়ারি মাসে টেকনাফ উপজেলা প্রশাসন ওসব অবৈধ বসতি উচ্ছেদ করেছিল। কিন্তু রোহিঙ্গারা আবারো বাগানের ভেতর বসতি তৈরি করছে।